Document ID: 31997D0757

Rozhodnutie Komisie
zo 6. novembra 1997
ktorým sa ustanovujú osobitné podmienky, ktorými sa riadia dovozy produktov rybolovu a vodného hospodárstva s pôvodom na Madagaskare
(Text s významom pre EHP)
(97/757/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991 ustanovujúcu zdravotné podmienky pre výrobu a umiestňovanie rybacích výrobkov na trh [1], naposledy zmenenú a doplnenú smernicou 95/71/ES [2], najmä na jej článok 11,
so zreteľom na smernicu Rady 90/675/EHS z 10. decembra 1990, ktorou sa ustanovujú zásady, ktorými sa riadi organizácia veterinárnych kontrol výrobkov vstupujúcich do spoločenstva z tretích krajín [3], naposledy zmenenú a doplnenú smernicou 96/43/ES [4], a najmä jej článok 19 ods. 7,
keďže expert Komisie vykonal inšpekčnú návštevu na Madagaskare s cieľom preveriť podmienky za akých sa produkty rybolovu produkujú, uskladňujú a odosielajú do spoločenstva;
keďže ustanovenia legislatívy Madagaskaru, týkajúcej sa zdravotných prehliadok a monitorovania produktov rybolovu sa môžu považovať za rovnocenné s ustanoveniami uvedenými v smernici 91/493/EHS;
keďže na Madagaskare je schopné účinne preverovať uplatňovanie platných zákonov Direction des services vétérinaires (DSV) du ministere de lélevage;
keďže postup na získanie veterinárneho osvedčenia uvedeného v článku 11 ods. 4 písmeno a) smernice 91/493/EHS sa musí vzťahovať aj na definíciu vzorového osvedčenia, minimálne požiadavky týkajúce sa jazyku(jazykov), v ktorom musí byť koncipovaný a štatútu osoby, splnomocnenej podpísať toto osvedčenie;
keďže, na základe článku 11 ods. 4 písmeno b) smernice 91/493/EHS, sa musia na obaly produktov rybolovu upevniť značky s uvedením názvu tretej krajiny a schvaľovacieho čísla prevádzkárne, chladiarenského skladu alebo mraziarenskej lode pôvodu;
keďže, podľa článku 11, ods. 4 písmeno c) smernice 91/493/EHS sa musí vypracovať zoznam schválených prevádzkární, chladiarenských skladov alebo mraziarenských lodí; keďže takýto zoznam sa musí vypracovať na základe oznámení DSV Komisii; keďže z tohto dôvodu je n DSV, aby zabezpečila súlad s ustanoveniami uvedenými za týmto účelom v článku 11 ods. 4 smernice 91/493/EHS;
keďže DSV predložila úradné záruky týkajúce sa súladu s pravidlami uvedenými v kapitole V prílohy k smernici 91/493/EHS a týkajúce sa splnenia požiadaviek rovnocenných požiadavkám stanoveným danou smernicou pre schválenie prevádzkární, lodných tovární alebo chladiarenských skladov alebo mraziarenských lodí;
keďže je nevyhnutné zrušiť rozhodnutie Komisie 97/516/ES z 1. augusta 1997 týkajúce sa určitých ochranných opatrení vzhľadom na určité produkty rybolovu s pôvodom na Madagaskare [5];
keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príslušným orgánom na Madagaskare za overovanie a certifikovanie súladu produktov rybolovu a akvakultúry s požiadavkami smernice 91/493/EHS je Direction des services vétérinaires (DSV) du ministere de l élevage.
Článok 2
Produkty rybolovu a vodného hospodárstva pochádzajúce z Madagaskaru musia spĺňať nasledujúce podmienky:
1. každá zásielka musí byť sprevádzaná očíslovaným originálom veterinárneho osvedčenia, vyplneným, podpísaným, opatreným dátumom a tento musí tvoriť jediný hárok papiera v súlade so vzorom uvedeným v prílohe A k tomuto rozhodnutiu;
2. produkty musia pochádzať zo schválených prevádzkární uvedených v prílohe B k tomuto rozhodnutiu;
3. S výnimkou prípadu mrazených produktov rybolovu voľne uložených a určených na výrobu konzervovaných potravín, musí byť na všetkých obaloch uvedené slovo "MADAGASCAR" a schvaľovacie číslo prevádzkárne, chladiarenského skladu alebo mraziarenskej lode pôvodu nezmazateľnými písmenami.
Článok 3
1. Veterinárne osvedčenia uvedené v bode 1 článku 2 musia byť vypracované aspoň v jednom úradnom jazyku toho členského štátu, v ktorom sa kontroly vykonávajú.
2. Na veterinárnych osvedčeniach musí byť uvedené meno, funkcia a podpis zástupcu DSV a jeho úradná pečiatka ktorej farba sa musí líšiť od farby ostatných potvrdení.
Článok 4
Rozhodnutie 97/516/EHS sa ruší.
Článok 5
Toto rozhodnutie je adresované členským štátom.
V Bruseli 6. novembra 1997

Labels: 0
3
18
6